dwar it-talba għall-konsultazzjoni dwar l-immunità u l-privileġġi ta' Alessandra Mussolini Kumitat dwar l-Affarijiet Legali PROPOSTA GĦAL DEĊIŻJONI TAL-PARLAMENT EWROPEW Error! PROPOSTA GĦAL DEĊIŻJONI TAL-PARLAMENT EWROPEW dwar it-talba għall-konsultazzjoni dwar l-immunità u l-privileġġi ta' Alessandra Mussolini Il-Parlament Ewropew , – wara li kkunsidra t-talba ta' Anna Maria Pagliari, l-imħallef inkwirenti, għal deċiżjoni tal-Parlament Ewropew dwar jekk l-immunità parlamentari tapplikax għal dikjarazzjonijiet li għamlet is-Sra Alessandra Mussolini dwar is-Sur Giuseppe Pisanu, li minħabba fihom dan ta' l-aħħar fetaħ kawża ċivili kontriha quddiem il-Qorti Distrettwali ta' Ruma bl-għan li jikseb id-danni għall-malafama (proċedura Nru R.G. 54191/05), ta' l-24 ta' Lulju 2006, kif imħabbar fis-seduta plenarja fis-16 ta' Novembru 2006, – wara li sema' lil Alessandra Mussolini skond l-Artikolu 7(3) tar-Regoli ta' Proċedura tiegħu, – wara li kkunsidra l-Artikoli 9 u 10 tal-Protokoll dwar il-Privileġġi u l-Immunitajiet tal-Komunitajiet Ewropej, tat-8 ta' April 1965, u l-Artikolu 6(2) ta' l-Att ta' l-20 ta' Settembru 1976 dwar l-elezzjoni tal-Membri tal-Parlament Ewropew b'vot dirett universali, – wara li kkunsidra s-sentenzi tal-Qorti tal-Ġustizzja tal-Komunitajiet Ewropej tat-12 ta' Mejju 1964 u ta' l-10 ta' Lulju 1986 Il-Każ 101/63 Wagner vs Fohrmann u Krier (1964) ECR 195 u l-Każ 149/85 Wybot vs Faure u oħrajn (1986) ECR 2391. , – wara li kkunsidra l-Artikolu 68 tal-Kostituzzjoni tar-Repubblika Taljana, – wara li kkunsidra l-Artikolu 3 tal-Liġi Taljana Nru 140 ta' l-20 ta' Ġunju 2003, – wara li kkunsidra l-Artikoli 6(1) u 7(13) tar-Regoli ta' Proċedura tiegħu, – wara li kkunsidra r-rapport tal-Kumitat għall-Affarijiet Legali (A6 0251/2007), Iqis li l-immunità parlamentari skond it-tifsira ta' l-Artikoli 9 u 10 tal-Protokoll tat-8 t'April 1965 dwar il-Privileġġi u l-Immunitajiet tal-Komunitajiet Ewropej u, sa fejn japplika, l-Artikolu 68 tal-Kostituzzjoni Taljana, tkopri bis-sħiħ id-dikjarazzjonijiet li għamlet is-Sra Alessandra Mussolini u għalhekk jiddeċiedi li jiddefendi l-immunità u l-privileġġi tagħha; Jagħti istruzzjonijiet lill-President tiegħu sabiex jgħaddi din id-deċiżjoni, u r-rapport tal-kumitat responsabbli tiegħu, immedjatament lill-awtoritajiet rilevanti tar-Repubblika Taljana. Fis-seduta tas-16 ta' Novembru 2006, il-President tal-Parlament ħabbar li kien irċieva rikjesta li saret fl-24 ta' Lulju 2006 minn Anna Maria Pagliari, il-maġistrat inkwirenti tal-Qorti Distrettwali ta' Ruma fil-proċedura Nru R.G. 54191/05, għal deċiżjoni tal-Parlament Ewropew dwar jekk l-immunità parlamentari tapplikax għal dikjarazzjonijiet li għamlet is-Sra Alessandra Mussolini. Ir-rikjesta tal-qorti, li ngħatat b'mod regolari lill-Kumitat għall-Affarijiet Legali, għandha x'taqsam mal-kawża ċivili li s-Sur Giuseppe Pisanu, dak iż-żmien il-Ministru ta' l-Intern ta' l-Italja, fetaħ quddiem il-Qorti Distrettwali ta' Ruma sabiex tkun stabbilita n-natura illegali ta' ċerti dikjarazzjonijiet li għamlet dwaru s-Sra Alessandra Mussolini MPE u li kienu rrapurtati; jew li saru riferenzi għalihom, fil-gazzetti bejn it-13 u d-19 ta' Marzu 2005, u biex jikseb kumpens mingħand is-Sra Mussolini rigward dawk id-dikjarazzjonijiet. Fl-4 ta' Marzu 2005, il-lista reġjonali ta' l- 'Alternativa Sociale con Alessandra Mussolini' (minn issa 'l quddiem 'Alternativa Sociale' ) kienet depożitata fl-Uffiċju Reġjonali Ċentrali fil-Qorti ta' l-Appell ta' Ruma bl-għan li din tipparteċipa fl-elezzjonijiet amministrattivi reġjonali tal-Lazio msejħa għat-3 u l-4 t'April 2005. Fil-ġranet wara s-sottomissjoni tal-lista ta' l- Alternativa Sociale , il-midja nazzjonali ta' l-informazzjoni ewlenin irrapurtaw li kien hemm irregolaritajiet serji fir-rigward tal-ġbir tal-firem b'appoġġ għall-kandidati tal-lista ta' l- Alternativa Sociale fl-elezzjonijiet reġjonali in kwistjoni . Wara li saru magħrufa dawn il-fatti, kienu ppreżentati varji dikjarazzjonijiet fl-uffiċċji tal-prosekuturi pubbliċi f'Ruma, Latina u Bologna minn individwi varji u partiti politiċi dwar l-awtentiċità tal-firem miġbura b'rabta mas-sottomissjoni tal-lista ta' kandidati ta' l- Alternativa Sociale . Sussegwentement, b'ordni maħruġa fit-12 ta' Marzu 2005, l-Uffiċju Reġjonali Ċentrali fil-Qorti ta' l-Appell ta' Ruma eskluda l-lista ta' l- Alternativa Sociale mill-parteċipazzjoni fl-elezzjoni għall-President ġdid tal-gvern reġjonali tal-Lazio u għall-kunsill reġjonali. Fit-13 ta' Marzu 2005, il-midja nazzjonali rrappurtaw dikjarazzjonijiet minn Alessandra Mussolini dwar komplott allegat, iżda mhux ippruvat, kontriha: fl-opinjoni tagħha, is-Sur Francesco Storace, li dak iż-żmien kien il-President tar-Reġjun tal-Lazio, bl-għajnuna tas-Sur Giuseppe Pisanu, li dak iż-żmien kien il-Ministru ta' l-Intern, kien għamel kumplott politiku biex jagħmel ħsara lil-lista ta' l- Alternativa Sociale u jiffavorixxi l-koalizzjoni tas-Sur Storace, li l-kandidati tiegħu għall-elezzjoni kienu jinkludu lil Dr Angelo Pisanu, it-tifel tal-kwerelant. Skond iċ-ċitazzjoni maħruġa f'isem is-Sur Giuseppe Pisanu mill-avukati tiegħu, gazzetti u aġenziji ta' l-aħbarijiet irrapurtaw, fost l-oħrajn, id-dikjarazzjonijiet li ġejjin tas-Sra Mussolini rigward dawk l-avvenimenti: · '(Huwa) ċar li Storace qabbad pirati ta' l-IT, bi ksur tal-liġi. U bil-kompliċità kollha tal-Ministru Pisanu' (ANSA 20.02, 16 ta' Marzu 2005); Għandi f'idejja ittra li Pisanu kiteb lill-President tal-Qorti ta' l-Appell ta' Ruma, li kien staqsih b'liema mod seta' jeskludi lil-lista ta' l-Alternativa Sociale fil-mument ta' l-awtentikazzjoni tal-firem min-naħa ta' uffiċjali pubbliċi (…) effetivament, il-Ministru ppermetta eċċezzjoni għar-regola lill-Imħallef li kien staqsih kif seta' jelimina l-lista ta' l-Alternativa Sociale (…) il-verità qed toħroġ, Storace mmanipula d-dokumentazzjoni permezz ta' piraterija fis-sistema informatika, azzjoni li hija reat kriminali (…). Fuq suġġeriment tal-Ministru Pisanu (…)' (ADNKRONOS, 21.21, 16 ta' Marzu 2005); · 'huwa assolutament ċar (…) il-lista ta' Storace, f'kollaborazzjoni mal-Ministru Pisanu, użat il-pirati ta' l-informatika biex tipprepara d-dikjarazzjoni li kienet ippreżentata lill-prosekutur pubbliku bl-għan li jien inkun eskluża mill-elezzjonijiet fil-Lazio (…). sabiex jevita li jitlef l-elezzjonijiet, Storace għaqqad dikjarazzjoni bbażata fuq dejta misruqa mill-pirati ta' l-informatika li minnha jidher li uħud mill-firem li ġbarna ma kinux validi; għal dan il-għan huwa talab l-għajnuna ta' Pisanu li bagħat ċirkulari lill-Qorti ta' l-Appell, u l-Qorti ta' l-Appell, fuq il-parir tal-Ministru ta' l-Intern, eskludietna' ( La Repubblica tas-7 ta' Marzu 2005); · '(…) iċ-ċittadini Taljani kienu ingannati mill-Ministru, li uża' l-poteri tiegħu għall-skopijiet mhux awtorizzati' (ANSA, 12.46, 17 ta' Marzu 2005). IL-LIĠI U KUNSIDERAZZJONIJIET ĠENERALI DWAR L-IMMUNITÀ TAL- MEMBRI TAL-PARLAMENT EWROPEW A. Proċedura Id-dispożizzjonijiet rilevanti tar-Regoli ta' Proċedura huma l-Artikoli 6 u 7, b'mod partikulari paragrafu 1 ta' l-Artikolu 6 u l-paragrafu 13 ta' l-Artikolu 7: Artikolu 6: Tneħħija ta' l-immunità Fl-eżerċizzju tal-poteri tiegħu f'dak li għandu x'jaqsam ma' privileġġi u immunitajiet, il-Parlament għandu qabel kollox iħares l-integrità tiegħu bħala assemblea leġiżlattiva demokratika u jiżgura l-indipendenza tal-Membri tiegħu fil-qadi ta' dmirijiethom. Artikolu 7: Proċeduri dwar l-immunità Kull talba għal informazzjoni dwar il-firxa tal-privileġġi u l-immunitajiet tal-Membri magħmula minn awtorità kompetenti għandha tiġi ttrattata skond ir-regoli t'hawn fuq. Peress li l-President tal-Parlament qies li t-talba li saret mill-Qorti Taljana kienet ekwivalenti għal talba ta' informazzjoni magħmula minn awtorità nazzjonali skond it-tifsira ta' l-Artikolu 7(13), huwa fetaħ proċedura għall-konsultazzjoni dwar l-immunità tas-Sra Mussolini, kif stipulat fir-Regoli msemmija hawn fuq, u t-talba kienet imħabbra fil-Parlament. Għaldaqstant kienu sodisfatti r-rekwiżiti formali biex il-kwistjoni tingħadda lill-Kumitat għall-Affarijiet Legali. B. Dispożizzjonijiet li japplikaw L-Artikoli 9 u 10 tal-Protokoll dwar il-privileġġi u l-immunitajiet tal-Komunitajiet Ewropej (PPI) Il-protokolli annessi mat-Trattati oriġinali jiffurmaw parti mil-liġi Komunitarja primarja u għandhom l-istess status legali bħat-Trattati nfushom. Is-sentenza f'każ li jikkonċerna r-responsabilità ta' l-uffiċjali tal-Komunità għat-taxxa tal-proprjetà għamlitha ċara li ksur tad-dispożizzjonijiet tal-PPI jirrapreżenta ksur ta' l-obbligi stipulati fit-Trattati (sentenza ta' l-24 ta' Frar 1988, Commission v Belgium , Kawża 260/86, ECR. 966). jistipulaw dan li ġej: Membri tal-Parlament Ewropew m'għandhomx ikunu suġġetti għal ebda forma ta' investigazzjoni, detenzjoni jew proċeduri legali, fir-rigward ta' opinjonijiet espressi jew voti mogħtija minnhom fil-qadi ta' dmirijiethom. Waqt is-sessjonijiet tal-Parlament Ewropew, il-membri tiegħu għandhom igawdu: a) fit-territorju ta' l-Istat tagħhom stess, l-immunitajiet mogħtija lil membri tal-parlament tagħhom; b) fit-territorju ta' kull Stat Membru ieħor, l-immunità minn kull tip ta' detenzjoni u minn proċeduri legali. L-immunità bl-istess mod tkun tgħodd għall-Membri waqt li jkunu qed jivvjaġġaw lejn u mill-post fejn jiltaqa' l-Parlament Ewropew. L-immunità ma tistax tintalab meta membru jinqabad fil-fatt ta' reat u ma tipprekludix lill-Parlament Ewropew milli jeżerċita d-dritt tiegħu li jirrinunzja għall-immunità ta' xi wieħed mill-membri tiegħu. Ovvjament dawn iż-żewġ dispożizzjonijiet jeskludu lil xulxin. Minħabba li hija involuta l-espressjoni minn Membru tal-Parlament Ewropew ta' fehmiet li allegatament jinfamaw, l-applikabilità ta' l-Artikolu 9 tal-Protokoll biss tinftiehem waħedha. Il-Qorti Taljana ddeċidiet li tikkonsulta lill-Parlament Ewropew skond l-Artikolu 3 tal-Liġi Nru 140 ta' l-20 ta' Ġunju, 2003. Din ta' l-aħħar tipprevedi li fejn imħallef f'qorti ċivili jew kriminali ma jiddeċidix li jaċċetta eċċezzjoni mressqa mid-difiża għal raġunijiet ta' immunità parlamentari, hu jew hi jridu jiksbu - jew, jekk ma teżistix diġà, jitolbu - id-deċiżjoni tal-Kamra rilevanti dwar jekk rimarki li saru milll-Membru, li l-kwerelant jew l-uffiċċju tal-Prosekutur jallegaw li jinfamaw, humiex koperti mill-immunità parlamentari. Dik id-dispożizzjoni tirreferi letteralment għall-immunità parlamentari tal-Membri tal-Parlament nazzjonali skond it-tifsira ta' l-Artikolu 68, l-ewwel subparagrafu, tal-Kostituzzjoni Taljana, li jgħid hekk: L-Artikolu 68, l-ewwel subparagrafu Il-membri tal-Parlament m'għandhomx iwieġbu għall-opinjoni espressa jew għall-vot mitfugħ fit-twettiq tal-mandat tagħhom . Il-Qorti Taljana kkunsidrat l-Artikolu 68 tal-Kostituzzjoni Taljana kif ukoll il-liġi 140/2003 għaliex "ir-regoli dwar il-privileġġi u l-immunitajiet tal-Komunità Ewropea (Artikolu 10 tal-Protokoll 34 anness mat-Trattat tat-8 t'April 1965) jagħtu lill-Membri tal-Parlament Ewropew, rigward fatti u proċedimenti li jirrigwardaw il-Membri fit-territorju nazzjonali tagħhom, l-istess immunità li jgawdu l-Membri tal-Parlament fil-pajjiż tagħhom" u "d-dispożizzjonijiet in kwistjoni jirreferu għall-Artikolu 68 tal-Kostituzzjoni kemm f'termini sostantivi u kemm f'termini proċedurali". F'dan il-każ, peress li s-Sra Mussolini hija Membru tal-Parlament Ewropew u mhux tal-parlament nazzjonali, il-qorti ddeċidiet korretament li d-deċiżjoni in kwistjoni għandha tkun tal-Parlament Ewropew. ĠUSTIFIKAZZJONI TAD-DEĊIŻJONI PROPOSTA L-Artikolu 9 tal-Protokoll dwar il-privileġġi u l-immunitajiet jistipula li Membri tal-Parlament Ewropew għandhom immunità assoluta minn proċeduri legali "fir-rigward ta' opinjonijiet espressi … fil-qadi ta' dmirijiethom". Fil-fatt, fid-dikjarazzjonijiet tagħha kif irrappurtati mill-gazzetti, is-Sra Mussolini sempliċiment ikkummentat dwar fatti magħrufa mill-pubbliku li kellhom dimensjoni politika Ewropea ladarba kienu marbuta b'mod dirett mad-dritt tal-votanti għall-kompetizzjoni elettorali ġusta u ma' l-interess tagħhom li l-kandidati kollha jipparteċipaw f'tali kompetizzjoni. Minkejja li l-elezzjonijiet amministrattivi Taljani huma biss elezzjonijiet lokali, l-eżerċizzju l-aktar wiesa' ta' dritt bħal dan jikkonċerna lil kull ċittadin Ewropew ladarba huwa espressjoni partikulari ta' libertajiet ġenerali u fundamentali kif garantiti mill-Artikolu 6 tat-TUE. B'hekk, kienet qed taqdi d-dmir tagħha bħala Membru tal-Parlament billi esprimiet l-opinjoni tagħha fuq kwistjoni ta' interess pubbliku għall-kostitwenti tagħha. Barra minn hekk, il-fatt li s-suġġett tad-dikjarazzjonijiet tagħha kienet l-imġiba ta' politiku u persuna b'kariga pubblika jfisser li dawn saru fl-isfera ta' dibattitu politiku leġittimu. Minn naħa l-oħra, tentattivi biex titqiegħed sarima fuq il-Membri Parlamentari permezz ta' proċeduri legali biex ma jesprimux l-opinjonijiet tagħhom dwar kwistjonijiet ta' interess jew tħassib pubbliku leġittimu mhumiex aċċettabbli f'soċjetà demokratika u huma biċ-ċar ksur ta' l-Artikolu 9 tal-Protokoll, li huwa intenzjonat biex iħares il-libertà ta' l-espressjoni tal-Membri fil-qadi ta' dmirijiethom fl-interess tal-Parlament bħala Istituzzjoni. KONKLUŻJONIJIET Fuq il-bażi tal-kunsiderazzjonijiet imsemmija hawn fuq, il-Kumitat għall-Affarijiet Legali jqis li l-immunità parlamentari skond it-tifsira ta' l-Artikoli 9 u 10 tal-Protokoll tat-8 t'April 1965 dwar il-Privileġġi u l-Immunitajiet tal-Komunitajiet Ewropej u, sa fejn japplika, l-Artikolu 68 tal-Kostituzzjoni Taljana, tkopri bis-sħiħ id-dikjarazzjonijiet li għamlet is-Sra Alessandra Mussolini u għalhekk jiddeċiedi li jiddefendi l-immunità u l-privileġġi tagħha fil-kawża ċivili Nru R.G. 54191/05. PROĊEDURA Talba għall-konsultazzjoni dwar l-immunità u l-privileġġi ta' Alessandra Mussolini Numru tal-Proċedura Talba għall-ħarsien ta' l-immunità imressqa minn* Data tat-talba Data tat-tħabbir fis-seduta plenarja *Informazzjoni disponibbli b'lingwa waħda biss Qorti Distrettwali ta' Ruma 24.7.2006 16.11.2006 Kumitat responsabbli Data tat-tħabbir fis-seduta plenarja Rapporteur(s) Data tal-ħatra Rapporteur(s) preċedenti Eżami fil-kumitat Data ta' l-adozzjoni Riżultat tal-votazzjoni finali Membri preżenti għall-votazzjoni finali Sostitut(i) preżenti għall-votazzjoni finali Sostitut(i) (skond l-Artikolu 178(2)) preżenti għall-votazzjoni finali Kummenti (informazzjoni disponibbli b'lingwa waħda biss)
Extracted from 14651838__REPORT__A6-2007-0251__MT.txt